ΤΟ NETFLIX ΠΑΡΟΥΣΙΑΖΕΙ
Βοήθεια!
Βλάβη συστήματος. Επίπεδο οξυγόνου στο 35%.
Πού είμαι;
Είμαι ο δικός σας Σύνδεσμος Χειριστής Ιατρικής Διεπαφής,
ο MILO, έχω προγραμματιστεί να ικανοποιώ τις ιατρικές σας ανάγκες.
Κάποιος… Ποιος με…
Τι συμβαίνει; Γιατί δεν θυμάμαι τίποτα;
Είστε πολύ ταραγμένη.
-Θέλετε ένα ηρεμιστικό; -Όχι.
Θέλω να βγω.
Δεν μπορώ να ικανοποιήσω αυτό το αίτημα τώρα.
Τι συμβαίνει;
Με ναρκώσατε; Κάποιος με… Ποιος;
MILO, τι συμβαίνει;
-Θέλετε έκθεση προόδου; -Ναι.
Εντοπίστηκε σφάλμα.
Το επίπεδο θερμότητας στον επεξεργαστή 3-54
έχει μειώσει τα αποθέματα οξυγόνου.
Αναστολή κρυογονικής.
"Κρυογονικής";
Είμαι στο νοσοκομείο.
Βοήθεια! Βοηθήστε με!
Είμαι ξύπνια! Είναι κανείς εκεί;
Σας παρακαλώ. Είμαι ξύπνια!
Μ' ακούτε;
Είναι κανείς εκεί; Μ' ακούτε; Είμαι ξύπνια!
Βοήθεια!
Είναι κανείς εκεί; Μ' ακούτε;
Βοήθεια! Βοηθήστε με!
Επίπεδο οξυγόνου στο 34%.
ΚΑΤΑΣΤΑΣΗ ΦΥΣΙΟΛΟΓΙΚΗ 27,4 ΕΣΩΤΕΡΙΚΗ ΕΚΘΕΣΗ
Εντάξει.
Κρυογονική κάψουλα.
Είμαι άρρωστη. Πρέπει να είμαι άρρωστη.
Στο τελικό στάδιο. Θα πεθάνω.
Εντάξει. Συνήθως, οι ιατρικές μονάδες παρακολουθούνται,
αλλά εδώ υπάρχει πρόβλημα.
Θα έρθει κάποιος. Αν υπάρχει πρόβλημα, θα έρθει κάποιος.
MILO; Έχει ενημερωθεί κανείς για τη βλάβη της κάψουλάς μου;
Η διάγνωση βλάβης μεταδόθηκε στις 4:32 ώρα Γκρίνουιτς.
Ελήφθη στις 4:33 ώρα Γκρίνουιτς.
Έρχεται κανένας;
Καμία απάντηση για την ώρα.
Όλα θα πάνε καλά. Ξέρουν ότι είμαι ξύπνια.
Είμαι στο νοσοκομείο. Είμαι ασφαλής. Όλα θα πάνε καλά.
Όχι σε κουτί.
Συγκεντρώσου. Συγκεντρώσου στην αναπνοή.
Στην αναπνοή. Ο άνεμος.
Ανάπνεε. Αυτό είναι.
Δεν είμαι σε κουτί.
Όχι σε κουτί.
MILO.
Ποια είμαι;
Πώς με λένε;
MILO, αναγνώριση ασθενή.
Ταυτότητα ασθενή: Όμικρον 267.
Προσδιόρισε.
Είστε η βιομορφή Όμικρον 267.
Απεικόνιση βιομορφής.
MILO, με ποιο όνομα είναι καταχωρημένη η ασθενής Όμικρον 267;
Η Όμικρον 267 είναι καταχωρημένη ως Όμικρον 267.
Αυτό βοηθάει. Ευχαριστώ.
Κλείσε την εικόνα.
Επίπεδο οξυγόνου στο 33%.
Προτείνω μείωση κατανάλωσης, για να καθυστερήσει η ασφυξία.
Τι πρόβλημα έχω; Γιατί είμαι εδώ;
Θέλετε πρόσβαση στην ιατρική διάγνωση για την ασθενή 267;
Ναι.
Αναζήτηση ιατρικής διάγνωσης.
Είμαι εδώ για να γίνω καλά.
Η ιατρική αναφορά δεν είναι διαθέσιμη.
Τι; Γιατί; Εσύ μου το πρότεινες.
Η διαδικασία κρυογονικής αναζωογόνησης δεν ολοκληρώθηκε.
Πόσο θα πάρει;
Επτά λεπτά και 53 δευτερόλεπτα.
MILO.
MILO, σε παρακαλώ, άνοιξε.
Άσε με να βγω, σε παρακαλώ.
Σε παρακαλώ.
Άσε με να βγω.
MILO;
MILO, ξεκλείδωσε.
Δεν συνιστάται ξεκλείδωμα αυτήν τη στιγμή.
Προχώρα σε ξεκλείδωμα.
Έναρξη διαδικασίας.
Αναμονή για κωδικό εξουσιοδότησης.
Παρακαλώ, δώστε τον κωδικό πρόσβασης διαχειριστή.
Δεν τον έχω.
-Αναμένω τον κωδικό εξουσιοδότησης. -Δεν τον έχω!
Διακοπή διαδικασίας.
Το σύστημα.
Το σύστημα μπόρεσε να μεταδώσει.
MILO, θέλω να πάρω έξω.
Οι εξωτερικές επικοινωνίες δεν είναι διαθέσιμες.
Πώς μεταδόθηκε η διάγνωση;
Τα δεδομένα μεταδίδονται μέσω της κεντρικής γραμμής.
Εντάξει. Μπορείς να τη χρησιμοποιήσεις για μετάδοση ήχου;
-Μάλιστα. -Εντάξει.
-Θέλετε να κάνετε τη μετάδοση τώρα; -Ναι.
Πάρε το κέντρο επιχειρήσεων.
Το κέντρο επιχειρήσεων δεν υπάρχει στα δεδομένα.
Πάρε…
Πάρε την αστυνομία, MILO.
Υπάρχουν 247 αριθμοί επικοινωνίας για την αστυνομία.
-Ποιον να πάρω; -Τον πρώτο στη λίστα. Τον πρώτο.
-Καλημέρα. -Γεια σας! Μ' ακούτε;
Καλέσατε το αστυνομικό τμήμα.
Όλες οι κλήσεις καταγράφονται.
Για να καταγγείλετε ένα έγκλημα ή να το αποτρέψετε…
Εμπρός;
-Μ' ακούτε; -Κυρία…
Εντάξει. Είμαι κλεισμένη κάπου.
-Εμπρός, μ' ακούτε; -Δεν σας ακούω καλά.
Είμαι σε κρυογονική κάψουλα και τελειώνει το οξυγόνο.
-Ιατρική κρυογονική κάψουλα; -Ναι.
Είναι σφραγισμένη, δεν μπορώ να βγω.
-Σε ποιο νοσοκομείο είστε; -Δεν ξέρω.
Ξύπνησα εδώ. Δεν θυμάμαι τίποτα. Είναι σφραγισμένη, δεν μπορώ να βγω.
-Χτυπήσατε μήπως σας ακούσουν; -Προσπάθησα. Χτύπησα.
Δεν ήρθε κανείς.
-Εντάξει. Δώστε μου όνομα και διεύθυνση. -Δεν…
-Δεν τα ξέρω. -Η ψευδής καταγγελία είναι έγκλημα.
Πρέπει να με πιστέψετε. Βοηθήστε με. Σας παρακαλώ.
-Μιλάτε σοβαρά; -Ναι.
Μπορείτε να εντοπίσετε την κλήση μου;
Εντάξει.
Προσπαθήστε να θυμηθείτε. Οτιδήποτε που ίσως βοηθήσει.
-Δεν ξέρω… -Το τελευταίο που θυμάστε.
Νομίζω ένα νοσοκομείο.
Τα Επείγοντα. Δεν ξέρω, είναι όλα θολά.
-Φοβάμαι. -Ηρεμήστε, κυρία.
Μην ανησυχείτε, θα σας βγάλουμε.
Ο υπολογιστής…
Ο υπολογιστής πρέπει να ξέρει. MILO, τοποθεσία της μονάδας.
Η τοποθεσία της μονάδας είναι αδύνατον να καθοριστεί.
Με βρήκατε;
Θέλει χρόνο. Παλεύουμε να εντοπίσουμε τον πομπό σας.
-Τι εννοείτε; -Προσπαθούμε να εστιάσουμε.
Ίσως είμαι θαμμένη, κάτω απ' τη γη.
-Προσπαθήστε να μείνετε ήρεμη. -Ίσως με έθαψαν ζωντανή.
-Ηρεμήστε. -Μη μου λέτε να ηρεμήσω!
Πείτε μου οτιδήποτε μπορείτε για την κάψουλα.
Κατασκευαστή, σειριακό αριθμό, ό,τι βρείτε.
-Ψάξτε. -Καλά.
Ακούτε;
-Ναι. -Φτιάχτηκε από την Cryosalide.
Σειριακός αριθμός: 74 85 94 53 75-267.
Με εντοπίσατε;
Ακόμα έχουμε κάποια προβλήματα.
Είμαι υπόγεια, έτσι;
Αν είμαι υπόγεια, δεν θα με βρείτε.
Ακούστε με, κυρία. Θα σας βρούμε.
-Θα σας δώσω τον ανώτερό μου. -Τι;
Όχι, μη με αφήσετε. Μη με…
-Δεν σας αφήνω. Η γραμμή μένει ανοιχτή. -Όχι, μη φεύγετε.
Ένα λεπτό θα πάρει μόνο.
Μη φεύγετε, σας παρακαλώ.
Σας συνδέουμε.
Έπρεπε να δεχτώ το ηρεμιστικό.
-Θέλετε ένα ηρεμιστικό; -Όχι.
Αποτυχία σύνδεσης.
Συγκεντρώσου.
Εντάξει.
Μονάδες κρυογονικής…
Οι μονάδες κρυογονικής είναι ιατρικά εργαστήρια.
MILO, μπορείς να κάνεις μια αναζήτηση DNA για την Όμικρον 267;
Μάλιστα.
Ολοκλήρωση ανάλυσης DNA.
-Ψάξε για γενετική αντιστοιχία. -Βρέθηκε μία αντιστοιχία.
ΑΝΑΖΗΤΗΣΗ DNA: ΟΜΙΚΡΟΝ 267
"Ελίζαμπεθ Χάνσεν".
Ελίζαμπεθ.
Λιζ.
Είναι κανείς εκεί;
Βοήθεια! Μ' ακούτε; Είναι κανείς εκεί;
Μ' ακούτε;
Βοήθεια! Με ακούτε;
-Εισερχόμενη κλήση. -Εμπρός;
-Κυρία; -Ναι.
Κυρία;
Μ' ακούτε;
Με λένε Ελίζαμπεθ Χάνσεν. Αλλά με φωνάζουν Λιζ.
Ωραία. Αυτό θα μας βοηθήσει.
Είμαι ο αρχηγός Μορό, τμήμα Επιστήμης και Τεχνολογίας.
Μπορείτε να…
Εμπρός; Όχι.
Εμπρός;
-Ενίσχυση δικτύου. -Εμπρός; Ελίζαμπεθ;
-Με ακούτε ακόμα; -Με ακούτε;
-Εμπρός; Με ακούτε; -Ναι. Μην ξαναφύγετε.
Όχι, θα μείνω μαζί σας. Το υπόσχομαι. Πώς είναι το οξυγόνο;
Τι συμβαίνει; Με βρήκατε;
Λιζ; Όχι, συγκεντρωθείτε. Είναι σημαντικό. Πόσο είναι το οξυγόνο;
Είμαι στο 31%.
-Οπότε, πόσο χρόνο έχουμε; -Πόσο χρόνο για τι πράγμα;
Ακούστε με. Πρέπει να μάθω πόσο χρόνο έχουμε.
Ελίζαμπεθ; Λιζ; Ακούτε;
MILO, σε πόση ώρα θα τελειώσει το οξυγόνο;
Μέγιστος εκτιμώμενος χρόνος με μέτρια κατανάλωση: 72 λεπτά.
Με το τρέχων επίπεδο κατανάλωσης: 43 λεπτά.
Σαράντα τρία λεπτά;
Θέλω να μου πείτε ό,τι θυμάστε.
Οτιδήποτε. Ύποπτη συμπεριφορά, κάποιον που θα ήθελε να σας βλάψει.
Να με βλάψει; Δεν νομίζω.
Μάλλον, υποθέτω, δεν ξέρω.
-Θέλω να σκεφτείτε. -Τι μου κρύβετε;
-Τι συμβαίνει; -Προσπαθήστε να συγκεντρωθείτε.
Δεν μου λέτε την αλήθεια.
Πείτε μου.
Ξέρετε πού είμαι και δεν μου λέτε, έτσι;
Όχι, δεν καταφέραμε να σας εντοπίσουμε.
Τι;
Σύμφωνα με τον κατασκευαστή, η μονάδα καταστράφηκε τρία χρόνια πριν.
Τρία χρόνια;
Λυπάμαι, Λιζ.
MILO, πλήρης ιατρική εξέταση για την Όμικρον 267.
Όλες οι παράμετροι είναι φυσιολογικές. Καμία ασθένεια ή ανωμαλία.
-Δεν είμαι άρρωστη. -Λιζ, θέλω να παραμείνεις δυνατή.
Δεν είμαι.
Προσδόκιμο ζωής για την ασθενή Όμικρον 267: 82 χρόνια.
Δεν έπρεπε να βρίσκομαι εδώ.
Κάποιος με έβαλε εδώ. Δεν είμαι άρρωστη!
Ειδοποίηση.
Πίεση: 21/13. Σφυγμός: 142 παλμοί ανά λεπτό.
Λιζ, ακούτε;
Μείνετε μαζί μου, εντάξει;
Θα σας βγάλουμε. Ακούστε με.
Μπορείτε να συγκεντρωθείτε στη φωνή μου;
Έτσι μπράβο. Ηρεμήστε. Είναι δύσκολο, αλλά πρέπει να είστε ήρεμη.
Μη χαλάτε οξυγόνο. Λιζ, θα σας βρούμε.
-Κάνουμε ό,τι μπορούμε. -Αλήθεια; Σαν τι κάνετε;
Έχω άντρες που εξετάζουν όσα έχουμε για σας.
Και η ομάδα μου πάει στον κατασκευαστή.
Η Cryosalide. Θέλω τους κωδικούς για να ανοίξω τη μονάδα.
-Τους κωδικούς; -Ναι.
Εντάξει.
Θα δω μήπως τους βρούμε.
-Πόσο θα πάρει; -Δεν γνωρίζω.
Είναι 2:00 το πρωί και δεν είναι πολύ συνεργάσιμοι.
Χρειαζόμαστε κλήτευση. Πάνε οι άντρες μου. Σύντομα θα έχουμε τους κωδικούς.
-Θα πάρει λίγο παραπάνω… -Εμπρός;
-Μου λέτε… -Όχι!
-Ενίσχυση δικτύου σε εξέλιξη. -Όχι!
-Ενίσχυση δικτύου σε εξέλιξη. -Εμπρός;
MILO, επανασύνδεση.
-Η σύνδεση χάθηκε. -Δοκίμασε ξανά.
Αποτυχία σύνδεσης.
Δοκίμασε ξανά.
-Δοκίμασε ξανά! -Αποτυχία σύνδεσης.
-Θέλω τους κωδικούς. -Ο αριθμός δεν υπάρχει.
-Παρακαλώ, ελέγξτε τον αριθμό. -Δοκίμασε ξανά.
-Αποτυχία σύνδεσης. -Ο αριθμός δεν υπάρχει.
-Ξανά. -Παρακαλώ, ελέγξτε τον αριθμό.
Επίπεδο οξυγόνου στο 29%. Πιθανότητα επιβίωσης: 0%.
-Τι είναι αυτό; -Έναρξη οδηγίας ανακουφιστικής φροντίδας.
Πρωτόκολλο υποχρεωτικής νάρκωσης.
Τι; Όχι ανακουφιστική φροντίδα!
Όχι, έχω ακόμα 40 λεπτά! Όχι.
Προειδοποίηση.
Οποιαδήποτε εσκεμμένη βλάβη σε μονάδα της Cryosalide
είναι ευρωπαϊκό ομοσπονδιακό αδίκημα και τιμωρείται με φυλάκιση 10 ετών.
Προειδοποίηση.
Οποιαδήποτε εσκεμμένη βλάβη σε μονάδα της Cryosalide
είναι ευρωπαϊκό ομοσπονδιακό αδίκημα και τιμωρείται με φυλάκιση 10 ετών.
Επίπεδο οξυγόνου στο 23%.
Είκοσι τρία; Γιατί 23; Είκοσι τρία…
Είκοσι τρία.
ΑΠΟΘΕΜΑ ΟΞΥΓΟΝΟΥ 23%
Επίπεδο οξυγόνου στο 22%.
MILO;
Πόση ώρα πάει από την αποτυχία σύνδεσης;
-Δεκαεπτά λεπτά και 12 δεύτερα. -Δεκαεπτά λεπτά; Αδύνατον.
Όχι.
Κάποιος που θα με βοηθήσει.
Κάποιος που με ξέρει.
MILO, βρες ό,τι μπορείς για την Ελίζαμπεθ Χάνσεν.
Υπάρχουν 1,292 ακαδημαϊκά άρθρα που έχει γράψει και/ή που την αναφέρουν,
427 αναφορές στον Τύπο, 17 προφίλ κοινωνικών δικτύων
και δύο ιστοσελίδες…
Ο Τύπος. Δείξε μου τα άρθρα στον Τύπο.
ΚΡΥΟΓΟΝΙΚΗ Η ΙΑΤΡΙΚΗ ΕΠΑΝΑΣΤΑΣΗ
ΕΛΙΖΑΜΠΕΘ ΧΑΝΣΕΝ: ΤΑ ΠΡΟΤΖΕΚΤ ΕΝΑΝΤΙΑ ΣΤΗ ΦΥΣΗ ΤΗΣ ΝΟΜΠΕΛΙΣΤΡΙΑΣ ΒΙΟΛΟΓΟΥ
Είμαι δόκτωρ στην κρυογονική.
Το έκανα στον εαυτό μου.
Δείξε μου τα κοινωνικά δίκτυα.
ΕΛΙΖΑΜΠΕΘ ΧΑΝΣΕΝ
ΕΛΙΖΑΜΠΕΘ ΧΑΝΣΕΝ: ΜΕ ΤΟΝ ΣΥΖΥΓΟ ΜΟΥ ΣΤΑ ΒΡΑΒΕΙΑ ΕΠΙΣΤΗΜΗΣ ΚΑΙ ΤΕΧΝΟΛΟΓΙΑΣ
Ο σύζυγός μου.
Είμαι παντρεμένη;
Μάουι.
Λεό.
MILO, βρες τον αριθμό του δρα Λεό Φέργκιουσον.
Βρέθηκαν δύο αριθμοί.
Πάρε τον πρώτο.
Έλα, συνδέσου.
Συνδέσου, σε παρακαλώ.
Συνδέσου.
Ο αριθμός δεν υπάρχει.
-Παρακαλώ, ελέγξτε τον αριθμό. -Πάρε τον δεύτερο αριθμό.
-Εμπρός; -Γεια σας.
Θέλω τον Λεό. Είναι εκεί;
-Όχι. -Σας ικετεύω, είναι επείγον.
Αφήστε με να του μιλήσω.
Είμαι η γυναίκα του, είναι επείγον.
Αφήστε με να του μιλήσω.
Εμπρός;
Η κλήση διακόπηκε.
MILO, ξαναπάρε.
Ξαναπάρε.
-Ποια είστε; -Με συγχωρείτε.
Πρέπει να μου δώσετε τον Λεό, επείγει.
-Πιστέψτε με, πρέπει να του μιλήσω. -Μην ξαναπάρετε εδώ.
Η κλήση διακόπηκε.
Ξαναπάρε.
Γαμώτο!
Γαμώτο.
-Γαμώτο. -Επίπεδο οξυγόνου στο 21%.
Ναι.
Εντάξει, πώς ανοίγει;
Όχι, δεν είναι αληθινό.
Δεν υπάρχει αρουραίος.
Ο σφυγμός σας είναι υψηλός. Συνιστάται ηρεμιστικό.
-Θέλετε ένα ηρεμιστικό; -Όχι.
Ναι.
Ειδοποίηση. Εντοπίστηκε βλάβη.
Προειδοποίηση.
Οποιαδήποτε εσκεμμένη βλάβη σε μονάδα της Cryosalide
είναι ευρωπαϊκό ομοσπονδιακό αδίκημα και τιμωρείται με φυλάκιση 10 ετών.
Ναι, το ίδιο και η απαγωγή.
Η απόπειρα παραβίασης ανακόπηκε με ηλεκτροπληξία.
Η βιομορφή διατηρήθηκε.
Θέλετε ένα ηρεμιστικό;
Θα πεθάνω.
ΑΠΟΘΕΜΑ ΟΞΥΓΟΝΟΥ 21%
ΑΠΟΘΕΜΑ ΟΞΥΓΟΝΟΥ 20%
Θα πεθάνω.
Εισερχόμενη κλήση.
MILO, αποδοχή.
-Ελίζαμπεθ, ακούτε; -Ναι, γεια.
-Ναι. MILO, ενίσχυσε το δίκτυο. -Ενίσχυση δικτύου σε εξέλιξη.
-Μ' ακούτε; -Την έχουμε.
Λιζ, έχουμε την κλήτευση. Οι δικοί μου είναι στην Cryosalide.
-Έχετε τους κωδικούς; -Θα τους έχουμε σύντομα.
Σχεδόν τελείωσε, Λιζ.
-Θα με σώσετε; -Θα σας σώσουμε.
Αρχηγέ Μορό;
-Μορό; -Όλα θα πάνε καλά.
Υπάρχει πρόβλημα, έτσι;
Πείτε μου τι συμβαίνει.
-Επίπεδο οξυγόνου στο 17%. -Στο 17%;
Στο 17%; Μα ήμουν στο 20%.
Τι συμβαίνει, Λιζ; Μιλήστε μου.
Δεν ξέρω. Χάνω την αίσθηση του χρόνου.
Βλέπω εικόνες. Πράγματα.
Όχι, Λιζ. Ακούστε με πολύ προσεκτικά.
Βιώνετε ένα ψυχωτικό επεισόδιο που προκάλεσε η απομόνωση.
Τέτοια βιώνουν και οι αιχμάλωτοι πολέμου.
Ο αριθμός σας δεν υπήρχε, ήταν αληθινό αυτό ή όχι;
Τι; Όχι, μας έκοψαν. Δεν μετακινήθηκα. Προσπαθούσα να σας βρω.
Λιζ, πρέπει να συνέλθετε.
Εστιάστε σε ό,τι ξέρετε ότι είναι αληθινό.
Εστιάστε στο σώμα σας, σε ό,τι ξέρετε ότι είναι αληθινό.
-Βρείτε τρόπο να εστιάσετε στο σώμα σας. -Εντάξει.
Ελίζαμπεθ, ακούτε;
Λιζ;
-Ακούτε; -Τραυματισμός στη βιομορφή.
-Εμπρός; Λιζ; -Κατάσταση: Η ζωή δεν απειλείται.
Λιζ;
Λιζ, μιλήστε μου.
Σίγουρα θες να το κάνεις;
Ναι.
Εμπρός, Λιζ;
ΟΝΟΜΑ: ΦΕΡΓΚΙΟΥΣΟΝ ΛΕΟ ΝΟΣΟΚΟΜΕΙΟ: ΚΛΑΡΑ ΝΤΑΝΙΕΛΣ
Λιζ, σας παρακαλώ.
Ενδοφλέβια χορήγηση αντιβιοτικού για την αποφυγή μόλυνσης.
-Αντιβιοτικό; Γιατί, Λιζ; Τι κάνατε; -Εστίασα σε ό,τι είναι αληθινό.
Πόσο καιρό αγνοούμαι;
Ήσασταν ενεργή στα κοινωνικά δίκτυα λίγες μέρες πριν.
-Και κανείς δεν ανέφερε ότι αγνοείστε. -Έχω σύζυγο. Τον Λεό.
Προσπαθούσαμε να κάνουμε παιδιά.
-Λεό; -Ναι.
Τι; Σε ποιον μιλάτε;
-Σε κανέναν. -Είναι για τον Λεό;
Όχι.
Είναι καλά; Βρείτε τον Λεό. Εκείνος θα ξέρει τι συνέβη.
Ακούστε με.
Σύμφωνα με τις πληροφορίες μας, δεν παντρευτήκατε ποτέ.
Τι;
Όχι. Προσπαθούσαμε να κάνουμε παιδιά.
MILO, ψάξε τον δρα Λεό Φέργκιουσον.
-Κανένα αποτέλεσμα. -Τι;
Δεν είναι δυνατόν.
Ήταν εκεί. Όχι, δεν είναι δυνατόν.
ΑΠΟΤΕΛΕΣΜΑΤΑ ΓΙΑ "ΦΕΡΓΚΙΟΥΣΟΝ"
Δεν είναι δυνατόν.
MILO, ψάξε για τη δρα Ελίζαμπεθ Χάνσεν στα Βραβεία Επιστήμης και Τεχνολογίας.
Όχι.
-Ελίζαμπεθ; -Όχι. Ήμασταν και οι δύο στη φωτογραφία.
Ήμασταν μαζί. Ήταν εκεί.
Τον πήρα τηλέφωνο. Κάποιος απάντησε.
Μια γυναίκα. Τον ήξερε.
-Ποια γυναίκα; -Μια γυναίκα…
-Τι της είπατε; -Τίποτα. Το έκλεισε.
Τον ήξερε. Ήξερε τον Λεό.
Όχι, δεν ήταν αληθινή.
Τι συμβαίνει;
Λιζ, ακούστε με.
Ούτε ο Λεό είναι αληθινός.
-Ήταν αληθινός. -Ναι, ξέρω.
Ξέρω ότι είστε πεπεισμένη. Σας παίζει παιχνίδια το μυαλό σας.
Για να αντέξετε. Εμπιστευτείτε με, θα σας βγάλω.
-Μου λέτε ψέματα. -Παίζατε μπάσκετ.
Τι;
Στο κολέγιο. Είχατε ταλέντο.
Σκέφτηκα ότι θα θέλατε να ακούσετε κάτι για σας.
Όσο έψαχνα, αυτό μου έκανε εντύπωση.
Μπάσκετ;
Ναι.
Ξεχώρισε από τα υπόλοιπα.
Διδακτορικό στη βιολογική μηχανική, υποτροφίες, βραβεία…
Είστε εντυπωσιακή.
Σας θυμίζει κάτι;
-Όχι. -Γεννηθήκατε στη Στοκχόλμη.
Σας μεγάλωσε η μητέρα σας μόνη της.
Σας έφερε εδώ όταν ήσασταν έξι ετών.
Αλίς. Το όνομά της είναι Αλίς.
Όχι.
-Δεν τη λένε Αλίς; -Ιζαμπέλ.
Όχι. Τη βλέπω.
-Όχι, Λιζ… -Τη βλέπω.
Δεν πειράζει. Μείνετε μαζί μου.
Πήγατε στην Οξφόρδη μετά την Ιατρική στο Παρίσι.
Οξφόρδη.
Θυμάμαι την Οξφόρδη. Εκεί γνώρισα τον Λεό.
Εκεί τον γνώρισα. Είναι αληθινός, το ξέρω.
-Ελίζαμπεθ; -Ψάξτε τον Λεό. Ορκίζομαι ότι υπάρχει.
-Επίπεδο οξυγόνου στο 15%. Ειδοποίηση. -Πού είστε;
-Έπρεπε να με είχατε βρει. -Πίεση: 21/13.
Κουράγιο. Λίγα λεπτά ακόμα.
Χρειάζομαι τους κωδικούς!
Οι άντρες μου τους παίρνουν στην Cryosalide.
Μα γιατί; Κάνουν πολλή ώρα.
Σε ποιον μιλάτε;
Τι; Εμπρός;
Σε ποιον μιλάτε; Μιλάτε σε κάποιον.
-Ιδέα σας είναι. -Μιλάτε. Όχι.
Λιζ. Ψάχνουμε. Είμαστε κοντά. Είμαστε πολύ κοντά.
-Ψέματα. -Απέχουμε 20 λεπτά.
-Εσείς μου το κάνετε; -Κοντεύουμε.
-Ήμουν στον στρατό. Ήμουν μήνες υπόγεια. -Ποιος μου το κάνει;
Έχω βρεθεί στην ίδια κατάσταση. Ξέρω τι περνάτε.
-Είμαι… -MILO, κλείσε.
-Όχι. -MILO, κλείσε.
-Περιμένετε… -Αποσύνδεση.
Εισερχόμενη κλήση.
Απόρριψη.
Η κλήση απορρίφθηκε.
MILO, ξαναπαίξε τα τελευταία 30 δευτερόλεπτα της κλήσης.
Χρειάζομαι τους κωδικούς!
Οι άντρες μου τους παίρνουν στην Cryosalide.
Μα γιατί;
Σε ποιον μιλάτε;
Παύση.
Ξαναβάλε τα τελευταία πέντε δεύτερα.
Παύση.
Ανέβασε την ένταση και βάλ' το ξανά.
Πες της ότι ακούει διάφορα. Ότι φταίει το άγχος.
Ξανά.
Πες της ότι ακούει διάφορα. Ότι φταίει το άγχος.
Σε ποιον μιλάτε;
Παύση.
Εισερχόμενη κλήση.
Απόρριψη.
Η κλήση απορρίφθηκε.
Με βλέπετε; Με ακούτε;
Τι θέλετε από εμένα;
Εισερχόμενη κλήση.
Με κοροϊδεύετε, μαλάκες;
MILO, δέξου την κλήση.
Ποιοι είστε;
Γιατί μου το κάνετε αυτό;
Εμπρός;
Μην κλείσετε.
Απαντήστε μου, σας παρακαλώ.
Είστε σε κρυογονική μονάδα, σωστά; Με καλέσατε, ψάχνατε τον Λεό.
Ακούστε, δεν έχουμε πολύ χρόνο. Δεν έπρεπε να γίνει έτσι.
Κάτι θα πήγε στραβά.
-Δώστε μου τον Λεό. -Αδύνατον.
-Πρέπει να με ακούσετε. Μπορώ να βοηθήσω. -Δεν ακούω, αν δεν μιλήσω στον Λεό.
Είναι αδύνατον.
Θέλω να του μιλήσω τώρα.
-Δώστε τον μου τώρα. -Ο Λεό πέθανε.
Τι;
-Δεν σας πιστεύω. -Πρέπει να με ακούσετε.
-Λιζ… Όχι. -Άντε στον διάολο.
-MILO, κλείσε. -Ακούστε με.
Περιμένετε…
Η κλήση τερματίστηκε. Επίπεδο οξυγόνου στο 14%.
Εισερχόμενη κλήση.
MILO, αποδοχή.
Ακούστε με.
Μπορώ να σας βοηθήσω.
Κανείς άλλος δεν μπορεί να σας βοηθήσει τώρα, Λιζ.
Πώς ξέρετε το όνομά μου; Δεν το είπα.
Περιττό. Ήξερα ποια ήσασταν μόλις άκουσα τη φωνή σας, παρόλο που δεν το πίστευα.
Ποια είστε εσείς κι οι άλλοι;
Δεν ξέρω με ποιον μιλήσατε, αλλά ξέρω τι συμβαίνει.
-MILO, κλείσε… -Ξέρω τους κωδικούς.
-Δώστε τους μου. -Θα το κάνω, αλλά πρέπει…
Δώστε τους μου.
Δεν πρέπει να ανοίξετε μ' αυτούς τη μονάδα!
-MILO, κλείσε… -Εντάξει.
Κεφαλαία: Ν-Μ-347.
Μικρά: C-D-A.
Μεταφορά ελέγχου διαχειριστή.
Εκκίνηση μεταφοράς ελέγχου διαχειριστή.
Εισάγετε τον κωδικό.
Κεφαλαία: N-M-347. Μικρά: C-D-A.
Λιζ, μην την ανοίξετε. Σας παρακαλώ!
Η μεταφορά ελέγχου διαχειριστή ολοκληρώθηκε.
Παραχωρήθηκαν δικαιώματα διαχειριστή.
MILO,
ξεκλείδωσε.
Το ξεκλείδωμα ενεργοποιήθηκε.
Μη, σας παρακαλώ. Θα πεθάνετε.
Μπορώ να το αποδείξω. Αν ανοίξετε, θα πεθάνετε.
MILO, παύση. Έχετε δέκα δευτερόλεπτα.
-Ευχαριστώ. Να σας εξηγήσω. -Οχτώ δευτερόλεπτα.
Εντάξει! Πηγαίνετε στις "προτιμήσεις συστήματος".
Βρείτε τον έλεγχο φυγόκεντρου.
-Προτιμήσεις συστήματος. -Να σας εξηγήσω.
Έλεγχος φυγόκεντρου.
Εκεί είμαι.
Είναι στο ένα. Βάλτε το στο…
Σε ποιο; Σε ποιο να το βάλω;
-Δεν πρέπει να το μάθετε έτσι. -Σε ποιο;
MILO…
Στο μηδέν. Βάλτε το στο μηδέν.
Βάλ' το στο μηδέν.
Σας παρακαλώ, μην το κάνετε αυτό.
Απενεργοποίηση μικροπροωθητήρων.
Λυπάμαι, Λιζ. Λυπάμαι πραγματικά.
Ειδοποίηση.
Η εκτεταμένη έκθεση στην έλλειψη βαρύτητας μπορεί να βλάψει τη βιομορφή.
Λιζ.
Λιζ!
Πού είμαι;
Περίπου 65,000 χιλιόμετρα από τη Γη.
Όχι.
MILO, απόσταση από τη Γη;
Είναι 68,775 χιλιόμετρα.
Δεν είναι δυνατόν.
Συγγνώμη, Λιζ. Δεν έχουμε χρόνο.
Σύντομα θα 'στε εκτός εμβέλειας των τηλεπικοινωνιακών δορυφόρων μας.
ΕΠΑΝΕΝΑΡΞΗ ΠΡΟΩΣΗΣ
Εκκίνηση περιστροφής φυγόκεντρου. Εκκίνηση G-1.
Επίπεδο οξυγόνου στο 13%.
Λιζ, σας παρακαλώ.
Μπήκατε σε υπερύπνωση, για να ολοκληρώσετε την αποστολή σας.
Αλλά κάτι πήγε στραβά.
Δεν μπορώ να σας φέρω πίσω.
Αλλά εγώ σχεδίασα το σύστημα
και ίσως μπορέσουμε να σας ξαναβάλουμε σε υπερύπνωση.
Θα σας έδινε μια ευκαιρία. Σας παρακαλώ.
Ποια αποστολή;
Αν εντοπίσουμε τη βλάβη, ανακατευθύνουμε τα επηρεαζόμενα συστήματα…
Ποια αποστολή;
Αποίκηση ενός πλανήτη σε τροχιά γύρω από τον Wolf 1061,
14 έτη φωτός μακριά από τη Γη.
Αλλά μόλις φύγατε.
Ο μεταφορέας HIVE δεν έχει ενεργοποιήσει ακόμα την πυρηνική πρόωση.
Όχι.
-Όχι. -Λιζ, πρέπει να βιαστούμε.
Δεν είναι αληθινό.
Ήταν στρατιωτική επιχείρηση; Δουλεύω για το Υπουργείο Άμυνας;
Ναι. Θυμάστε;
Γιατί ο στρατός;
Η ανθρώπινη φυλή θα πεθάνει σε δύο γενιές.
Αυτό δεν μπορεί να δημοσιοποιηθεί.
-Το ήξερε; -Ποιος;
Αυτός ο τύπος. Ο Μορό.
Όταν ζήτησα βοήθεια, ήταν ευγενικός,
αλλά έλεγε ψέματα.
Λιζ. Δεν είχε επιλογή.
Μόλις η αστυνομία έψαξε πληροφορίες για σας, αναμείχθηκε το υπουργείο.
Μετά από αυτό, όλοι έλεγαν ό,τι ήθελαν να ακούσετε.
Μα γιατί;
Αν ήμουν βασικό κομμάτι του πρότζεκτ, γιατί να μη μου πουν την αλήθεια;
Η θολή μνήμη.
Ήταν αδύνατον να προβλέψουν αντιδράσεις ή τις αναμνήσεις που θα έρχονταν πρώτες.
Είστε απειλή.
Αν μιλήσετε στο λάθος άτομο, όλα θα δημοσιοποιηθούν.
Γενικευμένος πανικός, χάος. Δεν μπορούσαν να το ρισκάρουν.
Νόμιζα ότι αυτός μου το έκανε,
ότι αυτός με κρατούσε.
Είπε ότι ο Λεό δεν ήταν αληθινός.
Λιζ,
τα πάντα, και εννοώ τα πάντα,
από τη στιγμή που κατάλαβαν ότι ανακτήσατε τις αισθήσεις σας,
έγιναν για να σας εμποδίσουν ν' ανακτήσετε τη μνήμη σας.
Άρα, ήθελε να κερδίσει χρόνο.
Περίμενε
να μου τελειώσει το οξυγόνο.
Ο Λεό ήταν αληθινός…
και πέθανε.
Ναι.
Δώδεκα τοις εκατό.
Τελειώνει ο χρόνος.
Τι του συνέβη;
Ήταν άρρωστος.
ΕΠΕΙΓΟΝΤΑ
Ο Λεό αρρώστησε,
όπως εκατομμύρια άλλοι που τους σκότωσε ο ιός.
Λιζ;
Όχι. Αυτό δεν είναι λογικό.
Είπαν ότι αγνοούμαι τρεις μέρες.
Είστε σε υπερύπνωση πολύ περισσότερο καιρό.
Πόσο καιρό;
Δώδεκα χρόνια.
Λυπάμαι πραγματικά, Λιζ.
Χάνετε χρόνο και οξυγόνο.
Σε δέκα λεπτά θα είστε εκτός εμβέλειας και δεν θα επικοινωνούμε.
Θα πεθάνετε μόνη ή θα με βοηθήσετε να λύσω το πρόβλημα, για να έχετε μια ευκαιρία.
-Εγώ ξέρω τι θα διάλεγα. -Εντάξει.
Από πού ξεκινάμε;
Πρώτα πρέπει να βρούμε τι σας ξύπνησε.
MILO, γιατί ξύπνησε η βιομορφή;
Υπερθέρμανση του επεξεργαστή 3-54 λόγω απώλειας αποθεμάτων οξυγόνου.
Τι κάνει ο επεξεργαστής 3-54;
Παρακολουθεί και διεγείρει την εγκεφαλική δραστηριότητα του υποκειμένου
για να μην ατροφήσουν τα κύτταρα.
Εγκεφαλική ατροφία. Το ακούτε; Καλό θα ήταν να το αποφύγουμε.
Συμφωνώ.
Πρέπει να αναθέσουμε την εποπτεία της εγκεφαλικής δραστηριότητας
σε επεξεργαστή που εποπτεύει μη βασικές λειτουργίες.
MILO, λίστα επεξεργαστών που εποπτεύουν μη βασικές λειτουργίες.
Όλες οι λειτουργίες έχουν ανατεθεί στον επεξεργαστή 694.
Κινδυνεύει η βιομορφή, αν απενεργοποιηθούν οι λειτουργίες του επεξεργαστή 694;
Μηδέν κίνδυνος για τη βιομορφή.
Τότε, προχώρα.
Απενεργοποίησέ τες.
Απενεργοποίηση σε εξέλιξη.
MILO,
μετάφερε όλες τις λειτουργίες του επεξεργαστή 3-54 στον 694.
Τα δεδομένα ξεπερνούν τη χωρητικότητα του επεξεργαστή.
Γαμώτο!
Γαμώτο. Τι κάνουμε τώρα;
Πρέπει να κάνουμε δύσκολες επιλογές.
Απενεργοποιήστε τα συστήματα χαμηλής προτεραιότητας. Βρείτε…
Πολύ αργά. Ήρθαν!
-Παρακάμψτε… -Τι εννοείτε ότι ήρθαν;
Ξαναμπείτε σε υπερύπνωση.
Αλλά πριν το οξυγόνο πάει στο 2%,
αλλιώς δεν θα φτάσει για αναζωογόνηση.
Μα δεν ξέρω πώς να το κάνω.
Ξέρετε. Έχετε όλες τις απαντήσεις.
Βρείτε τι πυροδοτεί τις αναμνήσεις σας και μετά βρείτε αυτές που χρειάζεστε.
Εσείς το σχεδιάσατε. Εγώ δεν ξέρω πώς.
Στο έδαφος!
-Εμπρός. -Τώρα!
-Όχι. -Εμπρός;
Βρείτε τι πυροδοτεί τις αναμνήσεις.
Πέστε στο πάτωμα!
-Πριν το 2%. Βρείτε τον Λεό. -Στο πάτωμα!
Βρείτε τον Λεό!
Αποσύνδεση.
Γαμώτο! MILO, επανασύνδεση.
Ο αριθμός δεν υπάρχει.
-Παρακαλώ, ελέγξτε τον αριθμό. -Μη μ' αφήνετε μόνη.
Εντάξει.
Έχω δουλέψει σ' αυτό.
MILO, ποιος ενέκρινε τη συμμετοχή της Όμικρον 267 σ' αυτήν την αποστολή;
Η συμμετοχή της Όμικρον 267 εγκρίθηκε από τη δρ Ελίζαμπεθ Χάνσεν.
Ναι, φυσικά.
Εγώ είμαι αυτή. Εγώ είμαι.
Κάτι που μόνο εγώ ξέρω. Μόνο εγώ.
"Βρείτε τον Λεό". Τι σημαίνει "Βρείτε τον Λεό";
Τι σημαίνει;
Τι σημαίνει "Βρείτε τον Λεό";
Τι σημαίνει;
Πώς το κάνω;
Επίπεδο οξυγόνου στο 11%.
Εντάξει. Σκέψου.
MILO, δείξε μου τους επεξεργαστές χαμηλής προτεραιότητας.
Εντάξει.
Πολλοί. Είναι πάρα πολλοί.
Εξήγησε την κινητική ρύθμιση.
Η κινητική ρύθμιση παρέχει ασθενή ηλεκτρικά ερεθίσματα στις μυϊκές ομάδες
για την πρόληψη της ατροφίας.
Και αν την απενεργοποιήσουμε;
Εκφυλισμός του μυϊκού ιστού.
Αυτό θεωρείται χαμηλής προτεραιότητας;
Ναι, γιατί η βιομορφή θα επιβίωνε του ταξιδιού.
-Για να πεθάνει στην αναζωογόνηση. -Θα επιβίωνε τρεις ώρες με δέκα μέρες.
MILO, θέλω τις διαδικασίες που μπορούν να διακοπούν
χωρίς να μειωθεί το προσδόκιμο ζωής.
Καμία διαδικασία χαμηλής προτεραιότητας δεν μπορεί να διακοπεί
χωρίς να μειωθεί το προσδόκιμο ζωής.
Δύσκολες επιλογές.
Βρες τι πυροδοτεί τις αναμνήσεις.
Έλα.
Πες τώρα ό,τι έχεις να πεις.
Έχω τρελαθεί.
Προειδοποίηση.
Οποιαδήποτε εσκεμμένη βλάβη σε μονάδα της Cryosalide
είναι ευρωπαϊκό ομοσπονδιακό αδίκημα και τιμωρείται με φυλάκιση 10 ετών.
Άντε, χτύπα με με ρεύμα.
Προειδοποίηση.
Μην ανησυχείς.
Θα ξανασυναντηθούμε.
Αυτό είναι το σύστημα εισόδου.
MILO, ψάξε για την Αλίς Χάνσεν στο Παρίσι.
Ένα αποτέλεσμα.
Πάρε τηλέφωνο.
Δεν εντοπίστηκε δίκτυο.
Ενίσχυσε τη μετάδοση.
Η μετάδοση ενισχύθηκε. Απόπειρα σύνδεσης.
Εμπρός;
Μαμά;
Αγάπη μου;
Εσύ είσαι;
Τι συμβαίνει;
Νομίζω πως…
Τι;
Δεν σε ακούω…
Ήθελα να ακούσω τη φωνή σου.
Λιζ, αγάπη μου, τι συμβαίνει;
Νομίζω πως δεν θα έρθει κανείς.
Ποιος δεν θα έρθει;
Είναι όλα…
Προσπάθησα να τον βρω. Δεν ξέρω πού να ψάξω.
Υποτίθεται ότι το ξέρω, αλλά όχι.
Γιατί δεν ήρθες να με δεις την Κυριακή;
Δεν σου κάνει καλό να είσαι μόνη σ' εκείνο το σπίτι.
Θα έρθω να σε δω.
Όχι, καλύτερα έλα εσύ εδώ.
Πέρνα λίγο χρόνο μαζί μου.
Δεν μου λέει τι να κάνω.
Είσαι σε αμάξι;
Δεν σε ακούω σχεδόν καθόλου.
Όχι,
είμαι μέσα σε…
Τι;
Δεν πρέπει να τηλεφωνείς ενώ οδηγείς.
Είμαι μέσα σε…
Ακούς;
Λιζ…
Σ' αγαπώ, μαμά.
Δεν άκουσα τι είπες.
Είπα ότι σ' αγαπώ.
Δεν εντοπίστηκε δίκτυο.
Ειδοποίηση. Επίπεδο οξυγόνου στο έξι τοις εκατό.
MILO,
πόσο θα ζήσει η Όμικρον 267 όταν τελειώσει το οξυγόνο;
Η Όμικρον 267 θα ζήσει περίπου τρία λεπτά μόλις τελειώσει το οξυγόνο.
Και πόσο θα ζήσει η Όμικρον 267 κατά την αποσυμπίεση στο διάστημα;
Το υποκείμενο θα έχει τις αισθήσεις του
για εννέα έως 11 δευτερόλεπτα, όπου θα έχει έντονους πόνους.
Επίπεδο οξυγόνου στο πέντε τοις εκατό.
MILO, ξεκλείδωσε.
Δεν προτείνεται ξεκλείδωμα αυτήν τη στιγμή.
Μεταφορά ελέγχου και ξεκλείδωμα.
Έναρξη ακολουθίας μεταφοράς ελέγχου.
Εισάγετε τον κωδικό.
Κεφαλαία: Ν-Μ-347.
Μικρά: C-D-A.
Τα λέμε σύντομα, Λεό.
Έναρξη διαδικασίας ξεκλειδώματος.
Αποσυμπίεση σε πέντε,
τέσσερα,
τρία,
δύο,
ένα.
-Ακύρωση. -Ξεκλείδωμα ακυρώθηκε.
Βρες τον Λεό!
MILO,
πόσες μονάδες Όμικρον υπάρχουν;
Υπάρχουν 10,000 μονάδες Όμικρον.
Πού βρίσκονται;
Αδύνατον να καθοριστεί η θέση των μονάδων.
Προσδιορίστε τις μεταβλητές.
Σε σχέση με την Όμικρον 267. Σβήνεις τον συναγερμό;
Όλες οι μονάδες βρίσκονται σε ακτίνα 53 μέτρων από την Όμικρον 267.
Μπορώ να έχω εικόνα;
Η εικόνα έχει ήδη δημιουργηθεί.
Όχι. Θέλω μια εικόνα των άλλων μονάδων.
Η εικόνα των κρυογονικών μονάδων έχει ήδη δημιουργηθεί.
MILO, δεν βλέπω τίποτα.
Η ανθρώπινη ικανότητα οπτικοποίησης εμποδίζεται
από τη φωτοχρωμική διήθηση της υπεριώδους ακτινοβολίας.
Απενεργοποίησέ τη.
Η μακρά έκθεση στις υπεριώδεις ακτίνες μπορεί να βλάψει τη βιομορφή.
Ενεργοποιήθηκε η διήθηση.
Πόσες μονάδες λειτουργούν ακόμα;
Οι 9,567 είναι πλήρως λειτουργικές. Έχουν χαθεί 433.
Αυτή η μονάδα θεωρείται χαμένη;
Κατάσταση της Όμικρον 267: Χαμένη.
-Πόσοι ξύπνησαν στις χαμένες μονάδες; -Δεν καταλαβαίνω την ερώτηση.
Πόσοι ξύπνησαν, μπάσταρδε; Πόσοι περιμένουν να πεθάνουν;
-Δεν καταλαβαίνω την ερώτηση. -Πόσους έχετε παγιδεύσει, βασανίσει;
Δεν καταλαβαίνω την ερώτηση.
MILO, πόσες βιομορφές ξύπνησαν στις χαμένες μονάδες;
Μία. Η Όμικρον 267.
Και οι άλλες;
Κατέληξαν κατά τη σύγκρουση με τον αστεροειδή Χ375.
Είναι εδώ και ο Λεό;
-Δεν καταλαβαίνω τον όρο "Λεό". -Δείξε μου το εσωτερικό των μονάδων.
-Μάλιστα. -Προχώρα.
ΟΜΙΚΡΟΝ000375
ΟΜΙΚΡΟΝ002406
ΟΜΙΚΡΟΝ001808
Περιόρισε την έρευνα στους άντρες.
Είναι πάρα πολλοί.
Ειδοποίηση.
-Επίπεδο οξυγόνου στο τέσσερα τοις εκατό. -Δεν έχω χρόνο γι' αυτά.
Δεκαεπτά.
Όχι, δεν είναι αυτό.
ΕΠΙΘΕΤΟ: ΧΑΝΣΕΝ ΟΝΟΜΑ: ΕΛΙΖΑΜΠΕΘ
Διακόσια εξήντα επτά.
ΦΕΡΓΚΙΟΥΣΟΝ ΛΕΟ
MILO,
η μονάδα 42 είναι ακόμα λειτουργική;
Η μονάδα 42 είναι πλήρως λειτουργική.
Μου δείχνεις τη βιομορφή;
ΟΜΙΚΡΟΝ00042
Ξεσκεπάζεις το πρόσωπό του;
Ο Όμικρον 42 είναι μέσα στο βιολογικό κουκούλι
για λόγους συντήρησης.
Βγαίνει χωρίς να βλάψεις τη βιομορφή;
Το κουκούλι αναδημιουργείται.
Τότε, άνοιξέ το και δείξε μου το πρόσωπό του.
Είσαι ζωντανός.
Ψεύτες. Όλοι ψεύτες.
Πού είναι η ουλή του; Γιατί δεν έχει…
Γιατί…
Γιατί δεν έχει…
Δεν είναι δυνατόν.
MILO.
MILO, ξανακάνε αναζήτηση για την Ελίζαμπεθ Χάνσεν.
Υπάρχουν 1,292 ακαδημαϊκά άρθρα συμπεριλαμβανομένου…
Βίντεο. Δείξε μου βίντεο.
ΜΕΤΑΦΟΡΑ ΜΝΗΜΗΣ
"Μεταφορά μνήμης".
Παίξε το βίντεο.
Έχουν πραγματοποιηθεί πολλές προσπάθειες μεταφοράς μνήμης.
Όμως, η επιστημονική κοινότητα σταμάτησε αυτές τις προσπάθειες
με την κοινή παραδοχή ότι η μεταφορά μνήμης είναι αδύνατη.
Εμένα αυτό δεν με σταμάτησε.
Ανέπτυξα μια επιθετική μεταφορά προσωπικότητας σε αρουραίους.
Αυτή η νέα προσέγγιση παρείχε το απαραίτητο πλαίσιο για την επιτυχία.
Τα συναισθήματα, καθώς είναι χημικά κύματα που λαμβάνουν χώρα στο σώμα
ως αντίδραση στις εμπειρίες,
κωδικοποιούνται ως μυϊκή μνήμη.
Περίπου όπως το νερό καταγράφει το μέγεθος, το σχήμα
και την ταχύτητα μιας πέτρας που πέφτει με τη μορφή κυματισμών.
Με τη διέγερση των αρχικών μυών
για την αναζωπύρωση αναμνήσεων,
οι κυματισμοί καταγράφηκαν με ένα υγρό πολυμερές
και αρχειοθετήθηκαν.
Έτσι, μετατρέπουμε τα δεδομένα σε εμπειρία
και κάνουμε το αντίγραφο πανομοιότυπο
με την αρχική εμπειρία.
Μέχρι και την παραμικρή ανάμνηση.
Και ο αρουραίος μας,
παρότι δεν έχει εξερευνήσει ποτέ αυτόν τον λαβύρινθο,
γνωρίζει ήδη την έξοδο.
Δεν είναι δυνατόν.
MILO, πόσων ετών είναι η Όμικρον 267;
Η Όμικρον 267 είναι 12 ετών, 42 ημερών, 17 ωρών και 56 λεπτών.
Ξαναβάζεις την τελευταία κλήση;
-Εμπρός; -Όχι.
Όχι αυτήν.
Πριν από αυτήν.
Μπορώ να σας βοηθήσω. Κανείς άλλος δεν μπορεί να σας βοηθήσει τώρα, Λιζ.
-Πώς ξέρετε το όνομά μου; Δεν το είπα. -Περιττό.
Ήξερα ποια ήσασταν μόλις άκουσα τη φωνή σας, παρόλο που δεν το πίστευα.
Σταμάτα.
Μπορείς να αναγνωρίσεις τη φωνή του ατόμου που με πήρε;
Αναγνώριση φωνής σε εξέλιξη.
Η κλήση έγινε από τη δρ Ελίζαμπεθ Χάνσεν Ελίζαμπεθ,
που γεννήθηκε στις 3 Ιανουαρίου 2003 στη Σουηδία.
Είμαι εσύ.
ΟΜΙΚΡΟΝ 00267 ΧΑΝΣΕΝ ΕΛΙΖΑΜΠΕΘ
Είμαι εσύ σε ένα κουτί.
MILO.
Τι είναι η Όμικρον 267;
Οι Όμικρον είναι μη μολυσμένες γενετικές αναπαραγωγές ανθρώπων
σχεδιασμένες για να αναπαραχθεί η ανθρώπινη φυλή στον Wolf 1061c.
Είμαι κλώνος.
Είμαι ένας γαμημένος κλώνος.
Είμαι ένας γαμημένος κλώνος!
Δεν έχω βγει ποτέ από αυτό το κουτί!
Είμαι αναλώσιμη!
Είμαι διαστημικό απόβλητο!
Δεν θέλω να πεθάνω!
Γιατί μου το έκανες αυτό;
Το επίπεδο οξυγόνου πλησιάζει στο κρίσιμο όριο.
ΑΠΟΘΕΜΑ ΟΞΥΓΟΝΟΥ 4%
MILO, ηχογράφησε ένα μήνυμα για τον Όμικρον 42.
Η ηχογράφηση ενεργοποιήθηκε.
Λεό…
αν το ακούς αυτό, σημαίνει ότι έφτασες κι εγώ…
ξέμεινα από χρόνο.
Έχω την ανάμνηση μιας ζωής μαζί σου. Νιώθω ότι ξέρω το γέλιο, τη μυρωδιά σου…
Θυμάμαι ότι προσπαθούσαμε να κάνουμε παιδιά…
που δεν κάναμε επειδή δεν ήταν λογικό.
Αλλά είναι τρελό, επειδή το νιώθω σαν ένα κενό μέσα μου.
Είναι παράλογο!
Επειδή δεν γνωριζόμαστε.
Δεν σε έχω αγγίξει ποτέ. Δεν σε έχω
μυρίσει ποτέ…
Ξέρω τη ζωή μας, αν και δεν την έχω ζήσει.
Δηλαδή, αυτήν τη ζωή…
Αυτήν τη ζωή των…
-MILO, πόση ώρα είμαι ξύπνια; -Εκατόν δύο λεπτά.
Ναι, αυτήν τη ζωή των 102 λεπτών.
Θα φύγω τώρα και…
Να 'σαι ευτυχισμένος.
Θέλω απλώς…
Θέλω να ζήσω.
MILO! Δείξε μου πάλι τους επεξεργαστές χαμηλής προτεραιότητας.
Συγγνώμη, μπορεί να είμαι γενετικά σχεδιασμένη να σ' αγαπώ,
αλλά δεν σε ξέρω.
Θα πιούμε ένα ποτό μαζί
όταν βγω από εδώ.
Ειδοποίηση. Επίπεδο οξυγόνου στο 3%.
-Τι συμβαίνει; -Διακοπή.
Τι σημαίνει αυτό;
Τι σημαίνει;
Πιθανότητα επιβίωσης κάτω από τις αποδεκτές παραμέτρους.
-Εκκίνηση ΠΦΕ. -Τι είναι αυτό;
-Ένα λεπτό για τη χορήγηση. -Τι είναι το ΠΦΕ;
-Πρωτόκολλο Φιλανθρωπικής Ευθανασίας. -Τι;
Πενήντα οκτώ…
-Αγνόησέ το. -Η εντολή ΠΦΕ δεν μπορεί να αγνοηθεί.
Πενήντα τέσσερα, 53, 52…
-Πώς θα χορηγηθεί; -Ενδοφλεβίως.
Σαράντα εννιά, 48…
Μα το έβγαλα!
Δευτερεύουσα μονάδα σε λειτουργία. Σαράντα πέντε, 44, 43, 42…
-Άνοιξε τη ζώνη στην κοιλιά. -Άγνωστη οδηγία.
-Λύσε το λουρί. -Άγνωστη οδηγία.
-Άνοιξε τη ζώνη ασφαλείας. -Άγνωστη οδηγία.
Τριάντα πέντε, 34…
Αφαίρεσε τον ομφάλιο δακτύλιο.
Τριάντα ένα… Αποδέσμευση.
Είκοσι εννιά, 28, 27,
είκοσι έξι, 25…
Γιατί δεν σταματάει;
…είκοσι δύο, 21, 20,
δεκαεννιά, 18, 17, 16,
δεκαπέντε, 14, 13,
δώδεκα, έντεκα, δέκα, εννιά, οχτώ,
επτά, έξι, πέντε, τέσσερα,
τρία, δύο, ένα.
Χορηγήθηκε το ΠΦΕ.
Αυξημένος καρδιακός ρυθμός. Θέλετε ένα ηρεμιστικό;
Χρειάζεσαι την άδειά μου για ηρεμιστικό, αλλά όχι για θανατηφόρα ένεση;
-Ηχογραφείς ακόμα το μήνυμα; -Ναι.
Ακόμα ηχογραφώ ένα μήνυμα για τον Όμικρον 42.
Λεό, ακούς τι πρέπει να ανεχτώ; Σοβαρά…
MILO,
ποιος επεξεργαστής ελέγχει τα πρωτόκολλα ευθανασίας;
Όλα τα σενάρια καταστροφής έχουν ανατεθεί στον επεξεργαστή 67-526.
Τα σενάρια που με σκοτώνεις;
-Ναι. -Απενεργοποίησέ τα.
Η απενεργοποίησή τους αντιτίθεται στο διάταγμα των Ηνωμένων Εθνών
σχετικά με τον Κώδικα Ιατρικής Δεοντολογίας.
Με άλλα λόγια, αν τα απενεργοποιήσουμε,
δεν θα μπορείς να με σκοτώσεις ακόμα κι αν ικετεύω;
Μάλιστα.
Εντάξει. Απενεργοποίησέ τα.
Και ανακατεύθυνε τις υπόλοιπες λειτουργίες του επεξεργαστή 3-54.
Απενεργοποίηση των σεναρίων καταστροφής.
Όλες οι λειτουργίες του επεξεργαστή 3-54 ανατέθηκαν εκ νέου.
Εντάξει. Ξεκίνα το πρωτόκολλο για να ξαναμπεί σε υπερύπνωση η βιομορφή.
Αδύνατον να εκτελεστεί. Η βιομορφή είναι αποσυνδεδεμένη.
Ενδοφλέβια υποστήριξη αποσυνδεδεμένη.
Ομφάλιος δακτύλιος αποσυνδεδεμένος. Εγκεφαλική δραστηριότητα αποσυνδεδεμένη.
Εντάξει. Σκέψου.
Σκέψου το πιο εύκολο.
-Η βιομορφή χρειάζεται δύο ενδοφλέβιες; -Μάλιστα.
Την Ε1 για θρεπτικά συστατικά, την Ε2 για διαχείριση της υπερύπνωσης.
Κρίσιμο επίπεδο οξυγόνου.
Θα φύγει.
Δεν είναι αληθινό.
Δεν το έκανα εγώ!
Δεν σας κλωνοποίησα.
Επίπεδο οξυγόνου στο δύο τοις εκατό.
Η ενδοφλέβια Ε2 συνδέθηκε.
Εντάξει.
Ο ιατρικός ομφάλιος δακτύλιος συνδέθηκε.
Έλα.
Η ενδοφλέβια Ε1 συνδέθηκε.
Δύο ηλεκτρόδια ανενεργά.
Σύστημα παρακολούθησης εγκεφαλικής δραστηριότητας συνδέθηκε.
Επίπεδο οξυγόνου στο ένα τοις εκατό.
MILO, έχω πιθανότητες να επιβιώσω της αναζωογόνησης;
Όχι. Απαιτείται τουλάχιστον δύο τοις εκατό οξυγόνο για αναζωογόνηση.
Φαντάζομαι πως η υπόσχεση ήταν
ότι θα ξυπνούσαμε μαζί,
αλλά δεν θα είμαι εκεί. Δοκίμασα τα πάντα.
Δεν χάθηκα…
Δεν χάθηκα μόνο εγώ, χάθηκαν κι άλλοι.
Χάθηκαν κι άλλοι.
MILO, τέλος ηχογράφησης.
Η ηχογράφηση ολοκληρώθηκε.
Αντίο, Λεό.
Επίπεδο οξυγόνου στο 0,6%.
Οι άλλοι!
MILO,
πόσο οξυγόνο υπάρχει στις χαμένες μονάδες;
Οι 187 χαμένες μονάδες είναι πλήρως γεμάτες.
Στείλε το οξυγόνο από τις χαμένες μονάδες στη μονάδα 267.
Αδύνατον να γίνει η ανακατεύθυνση τώρα.
Η πρόσβαση σε αποθέματα οξυγόνου είναι περιορισμένη για λόγους ασφαλείας.
Θα χρειαστούν περίπου 14,227 λεπτά
για να παρακαμφθεί ο περιορισμός ασφαλείας.
Προτείνεται να μπει η βιομορφή σε υπερύπνωση
για λόγους συντήρησης κατά τον ελιγμό.
Μπορείς να το κάνεις;
Θέλετε να ξεκινήσει το πρωτόκολλο επαναφοράς σε υπερύπνωση,
ενώ εκτελώ τον ελιγμό;
Ναι.
Θα μπορούσα να σε φιλήσω.
Ναι.
Εκκίνηση πρωτοκόλλου υπερύπνωσης.
Εκκίνηση πρωτοκόλλου επαναφοράς σε υπερύπνωση.
Θέλετε ένα ηρεμιστικό;
Ναι.
Χορήγηση σε εξέλιξη.
Έναρξη μετάγγισης κρυοπροστάτη για υαλοποίηση.
Εκκίνηση παράκαμψης κλειδώματος ασφαλείας.
Θερμοκρασία σώματος: 37,1 βαθμοί Κελσίου.
MILO, συγγνώμη που σου επιτέθηκα.
Δεκτή η συγγνώμη.
MILO, πες μου για τον πλανήτη.
Πώς είναι;
Ο Wolf 1061c έχει περίοδο περιφοράς 18 ημερών.
Έχει μάζα περίπου τέσσερις φορές μεγαλύτερη της Γης.
Η έλλειψη περιστροφής καθιστά αδύνατη τη ζωή
στη φωτεινή, πολύ ζεστή πλευρά του και στη σκοτεινή, πολύ κρύα πλευρά του.
Η κατοικήσιμη περιοχή είναι στο σύνορο μεταξύ ημέρας και νύχτας.
Πες μου για το ταξίδι.
Μόλις ενεργοποιηθεί η πυρηνική πρόωση,
θα χρειαστούν 34 χρόνια για να διανύσουμε τα 14 έτη φωτός
που μας χωρίζουν από τον Wolf 1061c.
Κατά την άφιξη, το σκάφος σποράς HIVE
θα χωριστεί για να απελευθερώσει 9,568 μονάδες,
οι οποίες θα μπουν στην ατμόσφαιρα του Wolf 1061c.
-Χάρη στο ατομικό τους σύστημα έλικα… -MILO.
Πες μου για την παραλία στο Μάουι.
Η Καπαλούα Μπέι είναι μια παραλία με λευκή άμμο και σχήμα ημισελήνου
στη βορειοδυτική πλευρά του νησιού.
Την προστατεύουν δύο κοραλλιογενείς ύφαλοι.
Οι υδρόβιες βιομορφές περιλαμβάνουν ψάρια-πεταλούδες, ψάρια-παπαγάλους,
ντάμσελ, μπλε τανγκ,
μαυριτανικά είδωλα, ακάνθουρους,
λαβρίδες, κίτρινα ψάρια-κουτιά,
πέρκες, ψάρια βαλλιστές, μπαρμπούνια,
ψάρια-σκαντζόχοιρους, αλογοκοκκάλια, αυλόστομους…
MILO.
Μετονόμασε την Όμικρον 267…
σε Λιζ.
Η Όμικρον 267 μετονομάστηκε σε Λιζ.
Ευχαριστώ.
Καληνύχτα, Λιζ.
ΑΠΟΘΕΜΑ ΟΞΥΓΟΝΟΥ 0,000%
Υποτιτλισμός: Αγγελική Παπαβασιλείου